钦定古今图书集成/明伦汇编/闺媛典/第261卷 > 钱篑妻沈氏
## 钦定古今图书集成/明伦汇编/闺媛典/第261卷 > 钱篑妻沈氏

按《嘉善县志》：沈氏，钱篑妻。篑弱冠溺死，无嗣，氏抚一
女守节。伯某谋嫁之，氏泣曰：“我前本拟从夫，今苟相
迫，亦惟托身清流耳。”谋乃止。年八十馀，臂间系一小
镜，女问之，曰：“此汝父所佩也。”泪潸潸如雨。及疾，未尝
延医，苦节五十年。殁后五十馀年，外孙沈淀举两丧
合葬，中丞继登为立传。